Nog geen einde aan petroljoggiestaking | Maroela Media
Jakkie Olivier, 'n woordvoerder van die Retail Motor Industry, het Vrydag gesê daar is "geringe" vordering gemaak sedert Donderdagaand se onderhandelinge.
Hy het gesê verskeie voorstelle is gemaak en bespreek, maar sekere kernkwessies bly onopgelos. Dié kernkwessies het ernstige finansiële implikasies vir werkgewers, aangesien dit hul werkers se koste vir die maatskappy beïnvloed. Olivier het voorheen 'n vergelyking van so 'n kwessie gemaak waar werkers aandring op minder werksure, van 45 ure per week na 40 ure per week, sonder 'n verlaging in hul vergoeding.
Olivier het gesê die vakbonde se benadering dat "een skoen almal pas" onmoontlik is. Die staking het op 9 September begin. Numsa eis onder andere 'n dubbelsyfer loonverhoging vir sy lede.
In Europa (en seker elders) gooi jy self brandstof in, hoe nodig is petrol joggies regtig?
Lyk my die kommentaar staking van Maroela duur ook voort. Ons sal nie toegee nie Maroela, kry julle beleid reg en laat ons weet.
Moet julle ook nie blindstaar aan die hoeveelheid besoeke aan julle web tuiste nie. Baie van ons kom loer net so af en toe in om te sien of enige kommentaar gelewer word.
Die ganse saak van stakings in Suid-Afrika het in 'n totale klug ontaard vanweë die Owerheid se lompe hantering daarvan – wetstoepassing vind geensins plaas nie en word vandalisme en geweld gepleeg sonder enige optrede. Daar het eenvoudig 'n klimaat, geskep deur die Owerheid, ontstaan dat stakings enige wending, ookal geweld, kan neem en dis maar in orde. In die geval van die petroljoggies wat staak, kan vulstasies vele gewilliges kry om die werk te doen maar vind intimidasie openlik plaas – weereens sonder Owerheidsoptrede. Blykbaar mag daar ook nie andere in diens geneem word terwyl die joggies staak nie… Lees meer »
Hierdie is die ideale geleentheid om self bediening in te stel, komaan motorhawe eienaars,sit groot baniere op,"SELF BEDIENING 10c n liter afslag op pompprys" jou verkope gaan die hoogte inskiet
Ek het verstaan dat mens nie in SA self mag petrol ingooi nie. Ek mag verkeerd wees. Wat ek wel weet is dat my arme Tannie (wat 'n klein vulstasie bestuur) nou daagliks moet petrol pomp, en sy moet die winkel hanteer (winkel se mense staak ook) EN nog haar admin en ander kantoorwerk moet doen. Sy't 1 dame wat till slaan, en as die horlosie sê dis 5-uur, dan klok madam uit en moet my Tannie alleen verder aansukkel totdat die pompe en winkel sluit. Haar mense wat WIL werk is deur die grootter tak gevra om eerder daar… Lees meer »